en da en sv da de da da cs da da da da nn da en da da da da da da nb nb da da da da da nb da da en da da da da da nb nb da da da da de nb da en de da hbs_lat da da da nb da da da da nb da da nb nb da da da da da da da da da da da da da da da da nb nb da da da en da da nb en sv de nl da da da de da ca da de da da da da en da da da cs da cs da da da cs da de cs da da de de cs cs cs da de de da da da da cs da cs cs cs de da cs sv da da da cs da de cs da cs da da en en da nl da da da da da da da da da en da nn da da da da da da da da da da da da da da cs da da cs cs cs da da cs cs da da da cs de da cs da cs da da cs cs da da da cs da da en da uk da
Book me up, Scotty!: oktober 2017
søndag den 29. oktober 2017
Boganmeldelse: Sommerfugleklanen – Pavens yndling af T. M. Palshof
[Sponsoreret] Jeg fik tilsendt et anmeldereksemplar af forfatteren, men WilliamDam sælger den til DKK 228,- lige her.
Sommerfugleklanen er skoleeksemplet på, at man godt kan skrive en spændingsroman med lyriske toner og filosofiske betragtninger.
I New York er CIA-agenten, Tristan, så småt gået i fyraftensmode, da han bliver kaldt ud til en butik på bagrund af et mystisk opkald. Det varer ikke længe før han og kollegaen, Robert, befinder sig midt i et skuddrama, og Tristan må efterfølgende aflægge rapport til sin overordnede, Dennis. Selvom Tristan gør klar til at stå skoleret, skal det snart vise sig, at Dennis har brug for hans hjælp til en mystisk sag, som har været i CIA-s søgelys, siden enheden blev dannet af Truman i 1947. Tristan, som er ansat ved Afdeling for Radikal Mønstergenkendelse, opererer normalvis med niveau 3-projekter, og har for år tilbage lovet sin hustru, Julia, at han ikke vil tage et niveau 4-projekt igen. Projekter af det niveau betyder sædvanligvis månedsvis forsvinden uden mulighed for regelmæssig – og i visse tilfælde slet ingen – kommunikation. Derfor må han nu tage stilling til, om han vil tage sagen, men hvordan kan han sige nej til en sag på et niveau, som er langt højere, end han overhovedet troede muligt? Sammen med kollegaen og makkeren i tykt og tyndt, Clara, begiver han sig ud på en rejse for at løse sit livs største sag, som vil vise sig ikke blot at være af professionel interesse. Inden længe hvirvles læseren (og Tristan og Clara) ind i en verden af ældgamle ritualer og traditioner som trues af moderne teknologi og kyniske mennesker.
Jeg var opslugt lige fra side et, og det var en af de bøger, der holdt mig vågen om natten, fordi jeg lige var nødt til at se, om Tristan fik passeret den næste store forhindring. Men vigtigere end spændingsmomentet i Tristans farefulde aktion var forfatterens demonstration af sandheder som noget, der formes og ændres i takt med, at individets perspektiv på verden, sig selv og sin egen fortid forandres. Bogen beskæftiger sig med identitet og eksistens som to – hvis ikke flydende – så i al fald formbare begreber, og får på den måde sat spørgsmålstegn ved, hvad der er virkeligt og hvad det overhovedet betyder, at noget er virkeligt. Hvor mange af vores holdninger og følelser er helt igennem ægte og dybt forankret i vores inderste, og hvor meget er i virkeligheden ’hvisket’ til os af det omkringliggende samfund? Og er de følelser som opstår på baggrund af ydre påvirkning mindre ægte? Og kan man overhovedet føle noget som helst uafhængigt af den verden og de mennesker, man lever i og med? Det er nogle af de spørgsmål, Sommerfugleklanen lægger op til.
Da jeg var omkring halvvejs i læsningen, oplevede jeg desværre, at de mange tekniske beskrivelser og detaljerigdommen stod i vejen for den fulde opslugthed, som jeg ellers nød godt af indledningsvis. Det blev kredset en del om tanker om den konventionelle verden, som for mig forekom at blive gentaget lidt oftere, end der var behov for. Men det er en bog, der opererer på mange planer, hvorfor den både kan læses af den spændingshungrende krimilæser, som gerne vil nøjes med et simpelt thrill, men også af den refleksive læser, som søger filosofisk dybde – selv i en spændingsgenre.
Det er en flot og intelligent debut, og jeg er sikker på, at den nok skal havne under juletræet i mange danske hjem i år.
Indsendt af Maria kl. 10.00 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Anmeldelser, Dansk litteratur, Fire kaffekopper, Krimi, Krimi & spænding, Spænding, Thriller
“– Hvad ved vi egentlig om hinanden?
Vi forelsker os, vi gifter os, vi bor sammen,
deler seng og børn. Og alligevel ved vi intet
fra Kærlighed for voksne af Anna Ekberg
Udvalgt af Maria fra Book me up, Scotty! fordi passagen stadig står helt helt skarpt i min hukommelse. Det er et enormt skræmmende udsagn – måske fordi der er en vis sandhed i det. Hvor godt kan man nogensinde kende et andet menneske?
Alle der har lyst til at byde ind med kommende søndagscitater kan skrive på bookmeupscotty@gmail.com, hvor det tydeligt skal fremgå:
Hvad citatet er (“citat”)
Hvor citatet er fra (bog og forfatter)
Evt. navn og link til blog
Indsendt af Maria kl. 09.00 Ingen kommentarer:
Send med mailBlog om dette!Del via TwitterDel via FacebookDel på Pinterest
fredag den 27. oktober 2017
Boganmeldelse: Penguin Bloom af Cameron Bloom & Bradley Trevor Greive
[Sponsoreret] Jeg fik tilsendt et anmeldereksemplar af Politikens Forlag, men Saxo sælger den til DKK 180,- lige her.
Forfattere: Cameron Bloom & Bradley Trevor Greive
“Kedsomhed er vores største fjende – når din hjerne ikke har andet at tage sig til end at fokusere på, hvor dårligt du har det, og hvor vred du er over det, der er sket, kan den blive frygteligt destruktiv.”
Jeg anmelder altid med ærlighed, selvfølgelig gør jeg det. Men nogle anmeldelser føles alligevel mere ærlige end andre, fordi de kan afsløre en skrøbelighed hos anmelderen, som hun måske ikke var forberedt på eller måske bare ikke lige havde planlagt at dele med verden. Det er med den dybeste respekt, jeg vil forsøge at sætte ord på den fortælling, Cameron Bloom præsenterer i Penguin Bloom, velvidende at en anmeldelse aldrig kommer til at yde bogen retfærdighed. Allerede nu vil jeg foreslå dig at opsøge den rørende bog, enten i din lokale boghandel eller på biblioteket og i stedet gemme mine ord til, hvis du efterfølgende ønsker at læse et andet menneskes tanker.
Penguin Bloom er Cameron Blooms fortælling om, hvordan hans kone overlevede en forfærdelig ulykke, som efterlod hende lammet fra livet og ned. Cameron er gift med Sam, og sammen har de levet et aktivt liv med massevis af udendørssport og naturrejser. De er blevet beriget med tre lige så aktive drenge, og der er altid fuld fart på i hjemmet i Sydney. I 2013 tager familien på en ferie i Thailand, og på et splitsekund forandres deres liv for altid, da Sam falder ned fra en høj skrænt af den simple årsag at det rækværk, hun står lånet op ad, er mørnet. Lammelsen og den begrænsning, den medfører, efterlader den ellers altid så aktive Sam bitter og ked af livet, fordi det hun forbinder med liv og frihed nu er taget fra hende. Det er mørke tider for den lille familie, for hvordan kan man hjælpe et menneske, som er opfyldt med vrede til sig selv, sin egen fastlåsthed og livets urimelige vilkår? Cameron fortæller, hvordan lyset i Sams øjne blev svagere og hvordan han kunne se, at hun var nedbrudt.
“Jeg var langsomt, men sikkert ved at miste mit livs kærlighed.” […]
“Hver dag føltes som en begravelse.”
Da Sam har det allersværest, finder parrets mellemste søn en lille forslået fugleunge uden foran sin mormors hus. Familien, som har oplevet nok tragedier til et helt liv, nægter at lade stå til, så de beslutter at tage den lille fugl med hjem og passe den, til den er stærk nok til at klare sig selv. Det skal vise sig at blive en af deres livs vigtigste beslutninger.
Det er svært for mig at tale objektivt om Penguin Bloom, for den ramte mig på en måde, som jeg slet ikke var forberedt på, og det er jo umuligt at sige noget neutralt om en så følelsesladet oplevelse. Jeg brød bare ud i tårer. Igen og igen. Og jeg var ikke nået ret langt, før jeg tænkte ”den her kan jeg jo ikke anmelde”. Den ramte mig simpelthen med en kraft, som jeg ikke har ord for, og det må være den stærkeste og smukkeste beretning, jeg nogensinde er stødt på.
“Vores historie er meget smertelig at fortælle, men den er også smuk og sand.”
Bedre kan jeg faktisk ikke sige det selv, og selvom Penguing Bloom er en tragisk fortælling, så efterlader den alligevel håb og troen på, at det virkelig er sandt, når Cameron påstår, at;
“Engle findes i alle former og størrelser.”
Cameron taler naturligvis om Penguin Bloom, men jeg kan nu ikke lade være med at tænke på, om ikke også resten af familien Bloom hver især har et snert engel i sig. I hvert fald besidder de sammen en engels tålmodighed, som har været nødvendig, når de har måtte vente på, at deres elskede mor og sjælefrænde skulle genfinde lysten til livet og villigheden til at kæmpe.
De seks kaffekopper herunder yder på ingen måde den rørende bog retfærdighed, så skynd dig ud, anskaf dig et eksemplar og forbered dig på, hvordan dine tårer vil trille og dit hjerte fyldes med kærlighed, mens du læser den smukkeste, mest ægte og livsbekræftende beretning, der endnu er skrevet.
Indsendt af Maria kl. 07.00 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Anmeldelser, Biografier, Politikens Forlag, Seks kaffekopper
torsdag den 26. oktober 2017
Vind en bog du kan læse hele livet!
Konkurrencen er udarbejdet i samarbejde med Plusbog.dk, som sponsorerer vinderens eksemplar af Alle historierne om Snøvsen.
Hvis der er noget en vaskeægte bogelsker gerne gør reklame for, så er det initiativer, der arbejder for at fremme og fastholde læselyst – hele livet. På Plusbog.dk har de netop taget hul på deres nye initiativ; Læs hele livet. Bag initiativet gemmer sig tre vigtige ærinder og budskaber, som er:
♡   Ønsket om at få flere til at læse
♡   Ønsket om at fastholde læsere – hele livet
♡   Ønsket om at vise at man i en god bog kan læse om hele livet
Mia Wagner, direktør for Plusbog, fortæller:
“Vi skal læse hele livet for at forstå hele livet. Der findes en bog til alle de livssituationer, du befinder dig i. Det samme gælder dine kære. Tag dig tid til at betragte dem, og se hvor de er i deres liv. Find så den bog, som kan berige dem i forhold til de udfordringer eller glæder, som de står midt i.”
Jeg er selvfølgelig fuldstændig enig, og derfor glæder jeg mig over at kunne forkæle en heldig læser med mit personlige valg af Læs hele livet-bog. Jeg har virkelig brugt lang tid på at overveje, hvilken bog det skulle være, for der findes heldigvis så uendeligt mange bøger, der kan læses hele livet. Jeg har for nylig haft en fest med at genlæse Alle historierne om Snøvsen, og de grin og den glæde over den gode læseoplevelse, Snøvsen bragte i vores hjem, er jeg nødt til at dele med en heldig læser.
Snøvsen kan læses hele livet!
·      Det eneste du skal gøre for at vinde Alle historierne om Snøvsen er at fortælle i kommentarfeltet herunder, hvilken bog du har tænkt dig at læse hele livet.
·      Du kan også deltage på Instagram for at få et ekstra lod i puljen.
·      Jeg trækker en vinder onsdag d. 1. nov.
Held og lykke! ☺
Indsendt af Maria kl. 15.53 9 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Giveaway, Konkurrencer, Kultur, Læs hele livet, Læsevaner, Plusbog
Nyere indlæg Ældre indlæg Start
Abonner på: Indlæg (Atom)
På Book me up, Scotty! blogger jeg løs om bøger og kultur. Du finder flest boganmeldelser, men også anbefalinger og tanker om kulturliv og litteraturens verden. Jeg elsker at tale om de bøger, jeg læser, så efterlad gerne en kommentar, hvis du har noget på hjerte. God fornøjelse!
Litterære arrangementer og bogevents
Boganmeldelse: Sommerfugleklanen – Pavens yndling ...
Boganmeldelse: Penguin Bloom af Cameron Bloom & Br...
Vind en bog du kan læse hele livet!
Boganmelselse: Jeg vågner op som fremmed af Özcan ...
Når læsere lytter: Anbefaling af litterære podcasts
Boganmeldelse: De bedste Ælle Bælle-historier af B...
Boganmeldelse: Alle historierne om Snøvsen af Benn...
Harry Potter Festival i Odense 2017
Seks anbefalinger til højtlæsning i efterårsferien
Byen på Odense Teater
Boganmeldelse: Træet, dyrene og os af Hanne Kvist
Har du husket at stemme?
Boganmeldelse: Alias Grace af Margaret Atwood
Boganmeldelse: Seikatsu – japansk hverdag af Asger...
Den perfekte gave til en bogelsker: Book Seat
Boganmeldelse: Er det ondt ikke at være sikker? af...
Boganmeldelse: Turen går til Bøgernes Verden af Ka...
Børn af Bøger: Maria fra Book me up, Scotty!
Boganmeldelse: Barn af bøger af Oliver Jeffers & S...
Få 60 dages gratis streaming, når du benytter koden BookmeupStream
Rejser tema. Leveret af Blogger.